31 दिसंबर तक मलबा उठाओ, नहीं तो 50 हजार रुपए जुर्माना, मुकदमा भी होगा
भास्कर संवाददाता|श्रीगंगानगर
लक्कड़मंडी,पूर्व मंत्री राधेश्याम चांडक कोठी मार्ग पर जिन लोगों ने घरों के बाहर से मलबा नहीं उठाया है। वे लोग दो दिन में मलबा उठा लें। 31 दिसंबर के बाद प्रशासन इन लोगों की वीडियोग्राफी करवाकर 20 से 50 हजार रुपए तक का जुर्माना लगाएगा, साथ ही एफआईआर भी कराएगा। यह निर्णय अतिक्रमण तोड़ने के लिए बनी मानिटरिंग कमेटी की बैठक में लिया गया।
एडीएम प्रशासन करणसिंह गोठवाल की अध्यक्षता में कलेक्ट्रेट में हुई बैठक में तय हुआ कि कब्जाधारियों को मलबे के उठाव के लिए पर्याप्त समय दे दिया गया है। लेकिन लोगाें ने अब तक उठाव नहीं किया। इसलिए 31 दिसंबर के बाद सख्ताई की जाएगी। बैठक में अहम निर्णय यह भी हुआ कि पुरानी धानमंडी में 67 लोगों ने राज्य सरकार के आदेश आने के बाद भी पिड़ों की लीज राशि जमा नहीं कराई। 31 दिसंबर तक इन्हाेंने लीज जमा नहीं करवाई तो इनके खिलाफ भी एफआईआर कराई जाएगी। बैठक में कार्यवाहक एडीएम सिटी करतारसिंह पूनिया, आयुक्त कपूरशंकर मान तथा पीडब्ल्यूडी एक्सईएन समेत कई अधिकारी मौजूद थे।
श्रीगगानगर. स्वामी दयानंद मार्ग पर रात को रास्ता रोककर अतिक्रमण हटाते लोग।
अब लाल निशान लगाने का काम होगा तेज, शुरुआत मटका चौक से
hin_Deva san_Deva hin_Deva hin_Deva hin_Deva hin_Deva